Virallinen lehti nro C 328 , 26/10/1998 s. 0106



A4-0247/98 Päätöslauselma komission kertomuksesta neuvostolle, Euroopan parlamentille, talous- ja sosiaalikomitealle ja alueiden komitealle matkailuun vaikuttavista yhteisön toimenpiteistä (1995 - 1996) (KOM(97)0332 - C4-0576/97) Euroopan parlamentti, joka - ottaa huomioon komission kertomuksen (KOM(97)0332 - C4-0576/97) ja siihen liittyvän työasiakirjan (SEC(97)1419), - ottaa huomioon neuvoston päätöksen 92/421/ETY yhteisön toimintaohjelmasta matkailun edistämiseksi ((EYVL L 231, 13.8.1992, s. 26.)), - ottaa huomioon komission vihreän kirjan Euroopan unionin merkityksestä matkailussa (KOM(95)0097), - ottaa huomioon komission kertomuksen väestönsuojelusta, matkailusta ja energiasta (SEC(96)0496), - ottaa huomioon tilintarkastustuomioistuimen matkailupolitiikkaa ja matkailun edistämistä koskevan kertomuksen n:o 3/96 ((EYVL C 17, 16.1.1997, s. 1.)) sekä komission lopullisen kertomuksen Euroopan parlamentille ja tilintarkastustuomioistuimelle toteutettujen matkailutoimien tilintarkastuksesta (SEC(98)1213, 14. heinäkuuta 1998), - ottaa huomioon erityisesti antamansa päätöslauselmat 25. lokakuuta 1996 ensimmäisestä monivuotisesta ohjelmasta Euroopan matkailun edistämiseksi ((EYVL C 347, 18.11.1996, s. 441.)), matkailuun vaikuttavista yhteisön toimenpiteistä ((EYVL C 347, 18.11.1996, s. 441.)), yhteisön toimintaohjelmaa matkailun edistämiseksi koskevasta arvioinnista 1993 - 1995 ((EYVL C 347, 18.11.1996, s. 446.)), 17. helmikuuta 1998 tilintarkastustuomioistuimen erityiskertomuksesta N:o 3/96 ((EYVL C 104, 6.4.1998, s. 71.)), 10. maaliskuuta 1998 eurosta ja matkailusta ((EYVL C 138, 4.5.1998, s. 38.)) ja 31. maaliskuuta 1998 matkailualan turvallisuuden, kuluttajien oikeuksien ja kaupallisten sääntöjen parantamisesta ((EYVL C 80, 16.3.1998, s. 38.)), - ottaa huomioon Parodin ja Viceconten laatiman matkailun edistämistä ja siihen liittyviä uusia toimenpiteitä koskevan päätöslauselmaesityksen (B4-0820/97), - ottaa huomioon liikenne- ja matkailuvaliokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0247/98), A. ottaa huomioon, että komissio on antanut kertomuksen matkailuun vaikuttavista vuosina 1995 - 1996 toteutetuista yhteisön toimenpiteistä, ja että kertomukselle vuoden 1996 toimista ei tarkasti ottaen ole olemassa oikeusperustaa, sillä toimet sijoittuvat neuvoston päätöksessä 92/421/ETY tarkoitetun aikavälin ulkopuolelle, mutta että käytännössä monet sinä vuonna toteutetuista toimista kuuluivat toimintaohjelmaan matkailun edistämiseksi 1993 - 1995, ja näin ollen ne voidaan loogisesti ajatellen esittää yhdessä vuoden 1995 toimien kanssa, B. ottaa huomioon, että on sekä hyödyllistä että tärkeää säilyttää matkailuun vaikuttavien yhteisön toimien säännöllinen ja demokraattinen valvonta; ottaa huomioon, että komission olisi jatkossakin annettava vuosittainen kertomus, jossa esiteltäisiin lyhyesti yhteisön toiminta tällä alalla ja myös arvioitaisiin näitä toimia niiltä osin kuin se on mahdollista; demokraattisen valvonnan tulee koskea myös kaikkea aluerahastojen kautta tapahtuvaa matkailun tukea, C. katsoo, että parlamentin olisi järjestettävä vuosittain keskustelu komission kertomuksen pohjalta ja luoda näin mahdollisuus tarkistaa yhteisön toimien johdonmukaisuus ja tehokkuus kaikki aluerahastojen kautta tapahtuva matkailun tuki mukaan lukien sekä yleisellä tasolla politiikan koordinointi ja johdonmukaisuus, D. katsoo, että matkailu on erinomainen tapa toteuttaa Euroopan kansalaisuus käytännössä ja tarjota käsitys Euroopasta muilta maailman alueilta tuleville vierailijoille, E. ottaa huomioon, että Euroopan kutsumus on edistää laatuun keskittyvää matkailua, F. ottaa huomioon, että komissio on tunnistanut matkailun olevan yksi viidestä talouden alasta, jolla on suurimmat edellytykset nopeaan enemmän tai vähemmän koulutusta vaativien työpaikkojen luomiseen alhaisin kustannuksin erityisesti naisten ja nuorison työllistämisen osalta, G. ottaa huomioon, että matkailu on monialaista toimintaa ja siten osana monissa Euroopan yhteisön eri toimintalinjoissa, näin ollen on välttämätöntä tunnistaa selvästi eri toimintalinjat ja laatia alan painopistealueet huomioon ottavia strategioita yhteistyössä kansallisten ja alueellisten viranomaisten kanssa, H. katsoo, että komission matkailusta vastaavalle osastolle on tarpeen luoda toimintaohjelma ja myöntää tarvittavat varat siten, että se saa sellaista poliittista painoarvoa, jota matkailun kaltainen merkittävä taloudellinen toiminta Euroopan unionissa edellyttää, ja että se voi tällä tavoin valvoa tehokkaasti yhteisön toimia matkailun alalla ja varmistaa läheisen ja asianmukaisen suhteen kyseiseen elinkeinoalaan, I. ottaa huomioon, että läheisyysperiaatteen olisi säilyttävä johtavana periaatteena matkailuun vaikuttavien yhteisön toimien osalta, ja tämän mukaisesti kaikkien hallinnon tasojen, yhteisön tasolta paikallisiin viranomaisiin, on osoitettava toimivaltansa niillä aloilla, joilla ne voivat tarjota todellista arvonlisäystä sekä tunnustettava tehtävä, jonka kukin taso pystyy hoitamaan menestyvän ja kestävän matkailuteollisuuden kehittämiseksi, J. katsoo, että yhteisön toiminnan tulee näkyä koordinaationa ja vahvistettuna yhteistyönä, jotta yleisen talouden globaalistumisen Euroopalle ja erityisesti sen matkailualalle asettamaan haasteeseen voidaan vastata, K. ottaa huomioon komission toteamuksen, jonka mukaan entistä laajemmin ymmärretään, että uudistumattomia voimavaroja on käytettävä vastuullisesti, jotta ne voitaisiin säilyttää tuleville sukupolville (KOM(97)0332, s. 21, 4 kohta) ja Eurobarometri-kyselyn ((«Tietoja ja lukuja - EU-kansalaiset lomalla» (1997 - 1998), maaliskuu 1998.)), jossa useimmin mainittuja syitä lomanviettopaikan ongelmiin olivat ympäristön yleinen tila (9 %) tai lomanviettopaikan ympäristön tila (8 %), L. ottaa huomioon, että on-line -palveluiden hyödyntämistä koskevaa hyvää käytäntöä on levitettävä ja uuden teknologian käyttöön liittyviä investointeja ja koulutusta laajalti edistettävä, M. ottaa huomioon, että Llandudnon konferenssissa, joka pidettiin 22. toukokuuta 1998 puheenjohtajamaa Yhdistyneen kuningaskunnan suojeluksessa, käsiteltiin matkailua sekä pieniä ja keskisuuria yrityksiä ja pyrittiin maksimoimaan niiden mahdollisuudet yhtenäismarkkinoilla, N. ottaa huomioon, että matkailua ja työllisyyttä käsittelevän korkean tason ryhmän on tarkoitus esittää johtopäätöksensä ja suosituksensa vuoden 1998 lokakuun loppuun mennessä; 1. Kehottaa komissiota jatkamaan käytäntöä, jonka mukaisesti se laatii parlamentille ja neuvostolle vuosittain kertomuksen kaikista matkailuun vaikuttavista yhteisön toimista, sekä suorittamaan niiltä osin kuin sen on mahdollista arvion kaikista aikaisempien vuosien toimista, jotka on saatettu päätökseen tarkasteluvuoden aikana; 2. Kehottaa komissiota arvioimaan yksityiskohtaisesti kunkin 15 jäsenvaltion kansallisissa työllisyyssuunnitelmissa esittämät matkailualaa koskevat ehdotukset, sillä matkailulla alana on tunnetusti keskeinen merkitys työllistämisen kannalta; 3. Korostaa, että komission tähänastisissa matkailualan toimissa sekä tärkeimmissä matkailuun liittyvissä kysymyksissä yhteisön matkailuun liittyvien toimien toteuttamisen jälkeen saavutetusta edistyksestä tehtyjen analyysien perusteella on välttämätöntä vahvistaa keinoja yhteisön matkailupolitiikan rakenteellisten esteiden poistamiseksi, ja sisällyttää saadut tulokset kertomukseen; 4. Panee tyytyväisenä merkille edellä mainitun komission kertomuksen toteutettujen matkailutoimien tilintarkastuksesta ja katsoo, että yhteisön matkailupolitiikkaan aiemmin liittyneiden ongelmien tutkimus on aika saattaa päätökseen mahdollisimman nopeasti ja tehokkaasti, jotta huomio voitaisiin vastedes keskittää toimiin, joiden avulla voidaan kehittää kaikkien toimielinten tukea nauttiva selvä, myönteinen ja dynaaminen tuleva matkailupolitiikka; 5. Suosittelee, että PO XXIII:n alaisuuteen perustetaan tarvittavin määrärahoin tulevista talousarvioista matkailuosasto, jonka yksiköiden vastuulla on: - varmistaa tehokas, johdonmukainen ja järjestelmällinen koordinointi ja kuuleminen muiden pääosastojen kanssa kaikkien sellaisten niiden työhön liittyvien näkökohtien osalta, jotka vaikuttavat yhteisön matkailupolitiikkaan; erityisesti se keskittyisi liikennettä, aluepolitiikkaa, ympäristöä, veropolitiikkaa ja kuluttajia koskeviin asioihin, - ylläpitää tiiviit ja pysyvät suhteet muihin PO XXIII:n osastoihin, jotka vastaavat pieniä ja keskisuuria yrityksiä tukevasta politiikasta, - koordinointi hallituksen osastojen kanssa neuvoa antavan komitean välityksellä, jotta varmistetaan, että toimenpiteet täydentävät toisiaan, - kehittää säännöllisiä neuvotteluja kansallisten matkailujärjestöjen ja matkailuteollisuuden eri haarojen kanssa toimittamalla niille tietoja komission teettämistä tai valtuuttamista tutkimuksista ja kertomuksista ja hankkimalla säännöllistä ja ajankohtaista tietoa alan ongelmista ja tarpeista, - arvioida ennakolta tai jälkeenpäin kaikki komission rahoittamat matkailuun vaikuttavat suorat toimet sekä toteuttaa tarvittaessa hankkeiden väliarviointi, - lisätä matkailijoille suunnattua tiedotusta näkökohdista, jotka liittyvät heidän oikeuksiinsa ja velvollisuuksiinsa kuluttajina; 6. Katsoo, että yhteisen budjettivallan käyttäjän tulisi laatia asianmukainen ja toteuttamiskelpoinen budjetti yhteisön suorille toimille matkailualalla EU:n talousarviossa vuodeksi 1999, jotta voitaisiin kehittää alueita, joilla yhteisö voi tuottaa todellista lisäarvoa; 7. Katsoo, että komission vuonna 1996 tekemään ehdotukseen monivuotiseksi ohjelmaksi matkailun edistämiseksi (Philoxenia) sisältyvä strategia edustaa yleisesti ottaen asianmukaista viitekehystä yhteisön matkailupolitiikan tulevalle kehitykselle; 8. Kehottaa matkailusta vastaavan ministerineuvoston puheenjohtajaa kutsumaan koolle mahdollisimman pikaisesti kokouksen, jotta voitaisiin tehdä päätös soveltuvan monivuotisen puiteohjelman hyväksymisestä, joka antaisi tarvittavan oikeusperustan toisiaan täydentäville ja johdonmukaisille yhteisön toimille matkailun alalla; 9. Katsoo, että Agenda 2000:ssa esitetyssä rakennerahastouudistuksessa tulisi ottaa huomioon euron käyttöönotosta ja matkailun laadun kehittämisestä johtuva tarve tukea koordinoidusti matkailualaa kehittämällä infrastruktuuria, ympäristönsuojelua ja ammattikoulutusta; 10. Katsoo, että Eurooppaan suuntautuvaa matkailua on edistettävä kolmansien maiden markkinoilla Euroopan markkinaosuuden säilyttämiseksi; katsoo kuitenkin, että kaikissa tähän liittyvissä komission toimissa on otettava huomioon täysin toissijaisuusperiaate, osoitettava selkeää lisäarvoa ja keskityttävä alueille, joilla yhteisön politiikka tuottaa selvää hyötyä kolmansien maiden matkailijoille; tällaisia toimia ovat esimerkiksi Schengenin yhteisöllistämistä seuranneen vapaan liikkuvuuden Euroopan alueella tuomien etujen tunnetuksi tekeminen, yhtenäisvaluutan käyttöönotto, jonka avulla ulkomaalaiset vierailijat voivat käydä useissa maissa vaihtamatta valuuttaa, sekä kaikkien Euroopassa matkustavien matkailijoiden kuluttajansuojan korkea laatu ja tiukat normit; katsoo myös, että Euroopan tiettyjä kansallisia tai alueellisia kohteita mainostavat kampanjat pitäisi jättää pääasiallisesti jäsenvaltioille sekä niiden kansallisille ja alueellisille matkailujärjestöille Euroopan kulttuurillisen ja matkailullisen monimuotoisuuden säilyttämiseksi ja edistämiseksi; 11. Kehottaa komissiota tunnustamaan, että yhteisen rahan vaikutukset tuntuvat ensimmäiseksi juuri matkailualalla, niinpä komission tulisikin esitellä yhteistyössä matkailuteollisuuden kanssa euroalueella matkailemisen etuja unionin sisäisillä ja sen ulkopuolisilla matkailumarkkinoilla; 12. Odottaa innolla äskettäin toteutettujen maaseutu-, kaupunki- ja rannikkomatkailua koskevien tutkimusten tuloksia; on vakuuttunut vaihtoehtoisten matkailumuotojen kehittämisen eduista alueellisen kehityksen välineenä erityisesti maaseudulla; kiinnittää erityistä huomiota Leader II -ohjelman myönteiseen vaikutukseen maaseutumatkailua koskevien aloitteiden kehittämisessä ja on tyytyväinen ohjelman säilyttämiseen rakennerahastojen uudistamista koskevissa uusissa ehdotuksissa; 13. Pitää tervetulleina lajien monimuotoisuuden säilyttämisstrategiassa mainittuja komission suunnitelmia laatia kansainvälisiä direktiivejä kestävän matkailun mahdollistamiseksi ja pyytää komissiota ottamaan huomioon kestävän erityisesti matkailun edistämisen kaikissa nykyisissä ja tulevissa matkailua koskevissa EU:n tukiohjelmissa; 14. Viittaa erityisesti tavoite 5b -tukiohjelman merkitykseen maaseutumatkailun säilyttämiselle ja pyytää komissiota toimimaan niin, että Alppien maaseutualueet otetaan huomioon myös tulevia tukiohjelmia suunniteltaessa; 15. Pyytää komissiota läheisyysperiaatteen mukaisesti tekemään aloitteita eri jäsenvaltioiden välisistä yhteisistä toimista, joilla edistettäisiin matkailun kannalta merkittävän taideperinnön pelastamisen ja restauroinnin asiantuntijavaihtoa, tarjottaisiin koulutusapurahoja sekä kannustettaisiin ylikansallisten verkostojen luomista (kuten «Europa Traditionae Consortium»); 16. Korostaa Euroopassa joka vuosi järjestettävien huomattavien matkailumessujen (FITUR, ITB, WTM, BIT...) merkitystä eurooppalaisina tapaamisfoorumeina, joilta voidaan saada edullisesti strategista tietoa markkinoista; ehdottaa, että komissio olisi voimakkaammin esillä näillä messuilla lisäämällä tietoisuutta yhteisön lisäarvosta matkailupolitiikalle ja järjestämällä eri hallintojen (Euroopan, kansallisten, alueellisten ja paikallisten), matkailualan ja muiden asianosaisten välisiä kokouksia, joilla parannetaan osapuolten välistä yhteistyötä ja koordinaatiota ja joiden avulla voidaan tunnistaa tämän jatkuvasti kehittyvän alan yleiseurooppalaiset osa-alueet; 17. Uskoo, että matkailuteollisuuden on-line -palveluja koskevien investointien ja koulutuksen lisääminen on ensisijaista, ja että tällainen teknologia on erityisen arvokasta syrjäisillä alueilla ja saarilla sijaitsevien pk-yritysten ja matkailualan yritysten kannalta; 18. Kehottaa komissiota vahvistamaan ammatillisen koulutuksen osuutta sisällyttämällä siihen tiedottamisen kestävän, luontoa ja kulttuuriperintöä kunnioittavan matkailun tällä alalle lyhyellä ja pitkällä aikavälillä tuottamasta hyödystä; 19. Korostaa komission nykyisen työllisyysstrategian, joka liittyy tiiviisti kansallisten hallitusten korostamaan jatkuvan koulutuksen tarpeeseen, tarjoamia mahdollisuuksia hyödyntää parhaalla mahdollisella tavalla edellytyksiä luoda työpaikkoja matkailualalla ja varmistaa, että työpaikat ovat pitkällä aikavälillä pysyviä tarjoamalla pk-yrityksille taloudellisia keinoja pitää työntekijänsä hiljaisellakin kaudella ja kouluttaa heitä; 20. Panee tyytyväisenä merkille matkailusta ja työllisyydestä vastaavan korkean tason ryhmän perustamisen ja odottaa mielenkiinnolla sen johtopäätöksiä ja suosituksia; 21. Pitää tervetulleina aloitteita, jotka liittyivät komission 27. marraskuuta 1996 antaman, lapsiin kohdistuvan seksiturismin torjuntaa koskevan tiedonannon (KOM(96)0547) sisältämien toimien toteutukseen; odottaa komissiolta vuoden 1998 loppuun mennessä kertomusta tällaisen matkailun vastaisten toimien kehityksestä; 22. Kehottaa neuvostoa tarkastelemaan - nykyisissä kiristyvän kilpailun oloissa - niitä vaikutuksia Euroopan matkailualan kilpailukyvylle ja syrjäisten alueiden kehitykselle, joita aiheutuu yhteisten toimien ja yhteisen politiikan puuttuessa seuraavilla aloilla: alan työvoiman liikkuvuus, viestinnän tehokkuus, markkinointi ja alan yleinen nopea kehittäminen; 23. Kehottaa komissiota tunnustamaan matkailun merkityksen alana ja erityisesti alan pk-yritysten roolin sekä työllistämisessä että kilpailukyvyn kehittämisessä; tähdentää, että yhteismarkkinoiden toteuttaminen on saatettava päätökseen ja huolehdittava siitä, että ne toimivat kunnolla, ja että pk-yritysten erityispiirteet on myös otettava huomioon ja niiden tukemiseksi on kehitettävä asianmukaisia toimenpiteitä; 24. Pyytää komissiota edistämään parhaita käytäntöjä koskevan tiedon vaihtamista matkailun alalla jäsenyyttä hakeneiden maiden kanssa, koska asianmukaisen matkailun infrastruktuurin luominen on välttämätöntä kestävän sosiaalisen ja taloudellisen kehityksen takaamiseksi kyseisissä maissa; 25. Kehottaa puhemiestään välittämään tämän päätöslauselman neuvostolle, komissiolle, alueiden komitealle sekä jäsenvaltioiden hallituksille, parlamenteille ja kansallisille matkailujärjestöille.